সকালে মেইল চেক করে দেখলাম আমার ডাকে সারা দিয়েছে যে জন তিনি আমাকে চেনেনও না। সুদূর আমেরিকা থেকে আমার সারভাইভ করার জন্য বিশাল এক উপহার অপেক্ষা করছে ওয়েস্টার্ন ইউনিয়ন মানি ট্রান্সফারের জানালায়। এযাত্রায় উৎরে গেলাম মনে হয়। আমার এই বন্ধুর দেখা পেলাম সত্যিই এক বাজে সময়ে। পরিচয় পর্বটা হয়েছিল কেমন জানি ভাবে। আমার আকুলমন “বলাকা” কবিতা পড়ার জন্য আকুপাকু করছিল যখন, আমি হেনতেন সবাইকে মেইল করে উত্তর না পেয়ে “আমারব্লগে” পোস্টটা দিলাম। খানিক বাদে মেইল পেলাম স্পস্ট বাংলা লেখা কবিতাটি আর প্রেরকের নাম নির্জন সৈকত! হেয়ালিপূর্ন লেখায় ভালবাসার আবেশ জড়ানো ক’টা লাইন আমি পড়েছিলাম মেক্সিকোতে বসে। কত বার? অনেক বার, অনেক অনেক বার। কখনও কবিতার গন্ধ শোঁকার জন্য কখনও বা তার সাধুবাদে কাবু হবার জন্য। ধন্যবাদ বন্ধু! খুবই বিশ্রি রকম হাহাকারের মাতমে আপনার সম্প্রদান ছিল তেমন কিছু যার প্রতিলিপি লেখা কিংবা পরিশোধ করার সার্মথ আমার না হলেও চেষ্টা করব প্রতিবার। সাহস দেবার জন্য সাধুবাদ! জয় হোক।